**भारत सरकार**

**रेल मंत्रालय**

**राज्‍य सभा**

**27.07.2018 के**

**तारांकित प्रश्‍न सं. 108 का उत्‍तर**

 **रेलवे स्‍टेशनों पर और रेलगाडि़यों में सीसीटीवी कैमरों का लगाया जाना**

**\*108. श्री कनकमेदला रवींद्र कुमार:**

 **क्‍या रेल मंत्री यह बताने की कृपा करेंगे कि:**

(क) क्‍या यह सच है कि सरकार को रेलवे स्‍टेशनों पर और कुछ रेलगाडि़यों में सीसीटीवी कैमरे लगाए जाने की अपनी परियोजना का वित्‍तपोषण करने में कठिनाई का सामना करना पड़ रहा है,

(ख) यदि हां, तो तत्‍संबंधी ब्‍यौरा क्‍या है;

(ग) क्‍या उपर्युक्‍त परियोजना के वित्‍तपोषण के लिए, निर्भया कोष सहित, विभिन्‍न कोषों से धनराशि एकत्र किए जाने का कोई प्रस्‍ताव सरकार के समक्ष लम्बित है; और

(घ) यदि हां, तो तत्‍संबंधी ब्‍यौरा क्‍या है तथा यदि नहीं, तो इसके क्‍या कारण हैं?

**उत्‍तर**

**रेल, कोयला, वित्‍त और कारपोरेट कार्य मंत्री (श्री पीयूष गोयल)**

(क) से (घ): एक विवरण सभा पटल पर रख दिया गया है।

\*\*\*\*\*\*

रेलवे स्‍टेशनों पर और रेलगाड़ि‍यों में सीसीटीवी कैमरों को लगाए जाने के संबंध में दिनांक 27.07.2018 को राज्‍य सभा में श्री कनकमेदला रवींद्र कुमार के तारांकित प्रश्‍न सं.108 के भाग (क) से (घ) के उत्‍तर से संबंधित **विवरण।**

(क) से (घ): जी नहीं। रेलवे स्‍टेशनों पर और गा‍ड़ि‍यों के सभी सवारी डिब्‍बों में सीसीटीवी कैमरे लगाने की परियोजना स्‍वीकृत कर दी गई है। इसमें लगभग 500 करोड़ रुपए की लागत पर 983 स्‍टेशनों में सीसीटीवी कैमरों का प्रावधान करना शामिल है, जिसे निर्भया निधि के माध्‍यम से वित्‍तपोषित किया जा रहा है। शेष स्‍टेशनों पर इसका वित्‍तपोषण भारतीय रेल वित्‍त निगम (आईआरएफसी)/अन्‍य उचित स्रोतों के माध्‍यम से किए जाने की योजना बनाई जा रही है।

\*\*\*\*\*